****

**ประกาศองค์การบริหารส่วนตำบลสันติสุข**

**เรื่อง มาตรการป้องกันการขัดกันระหว่างผลประโยชน์ส่วนตนกับผลประโยชน์ส่วนรวม**

**ของส่วนราชการองค์การบริหารส่วนตำบลสันติสุข**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ตามที่รัฐบาลได้กำหนดให้การป้องกันปราบปรามการทุจรติ และประพฤติมิชอบ เป็นนโยบายสำคัญที่ทุกส่วนราชการต้องถือปฏิบัติและขับเคลื่อนให้เกิดผลเป็นรูปธรรม รวมทั้งให้ยึดหลักธรรมาภิบาลในการปฏิบัติราชการ องค์การบริหารส่วนตำบลสันติสุข จึงกำหนดแนวทางการจัดการเรื่องการขัดกันระหว่างผลประโยชน์ส่วนตนกับผลประโยชน์ส่วนรวม ดังนี้

 1. การจัดซื้อจัดจ้าง ให้ปฏิบัติตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ.2560 ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ.2560 และมาตรการหรือแนวทางการดำเนินการจัดซื้อจัดจ้างที่องค์การบริหารส่วนตำบลสันติสุขกำหนด อย่างเคร่งครัด ไม่เอื้อประโยชน์ให้ตนเอง พวกพ้อง เครือญาติ และให้คำนึงถึงประโยชน์ของทางราชการและประชาชนเป็นสำคัญ

 2. การปฏิบัติหน้าที่ตามภารกิจ โดยเฉพาะการอำนวยความสะดวกและให้บริการประชาชนให้ปฏิบัติตามระเบียบกฎหมายที่เกี่ยวข้องอย่างเคร่งครัด ไม่เรียกรับผลประโยชน์ ไม่ใช้อำนาจหน้าที่เอื้อประโยชน์ให้ตนเอง พวกพ้อง เครือญาติ และให้คำนึงถึงประโยชน์ของประชาชนเป็นสำคัญ

 3. การบริหารงานบุคคล ให้ปฏิบัติตามระเบียบกฎหมายที่เกี่ยวข้องอย่างเคร่งครัดโดยยึดหลักคุณธรรม ความโปร่งใส ไม่เอื้อประโยชน์ให้ตนเอง พวกพร้อง เครือญาติ และคำนึงถึงจรรยาบรรณ ในการปฏิบัติหน้าที่เป็นสำคัญ

 จึงประกาศมาเพื่อทราบโดยทั่วกัน

 ประกาศ ณ วันที่ 30 มิถุนายน 2563

 (ลงชื่อ) วิมล ตาเมืองมูล

 (นายวิมล ตาเมืองมูล)

 นายกองค์การบริหารส่วนตำบลสันติสุข